**תוכנית מפגשים מפורטת לסדנה**

שימו לב- התוכנית המצורפת כאן היא הצעה ראשונית שיכולה להוות בסיס לשינויים ולעדכונים בהתאם לאופי הקבוצה ולנטיות ליבם של משתתפיה.

|  |  |
| --- | --- |
| 1. **היכרות עם משתתפי הסדנה ועם מאפייני הכתיבה האישית התיעודית**
 | * משחק היכרות – זהו על מי נכתב המשפט והאם הוא נכון או בדוי.
* מה זו כתיבה אוטוביוגרפית ומה מבדיל אותה מכתיבה בגוף שני או שלישי? דיון ודוגמאות מכמה ספרי ילדים ונוער מפורסמים הכתובים כיומן.
* תרגול בכתיבה אישית תיעודית בעזרת משפטי פתיחה המתארים רגעים גדולים וקטנים בחיים.
* שיתוף בתוצרי התרגיל ושיח על הקשר שבין כתיבת זיכרונות להתעוררות רגשות.
 |
| 1. **להשמיע קול פנימי על הדף**
 | * קריאה מודרכת של קטעים מתוך סידרת "דפי תמר" מאת דבורה עומר ומסידרת "אל עצמי" מאת גלילה רון פדר. שיחה בחברותא על תוכן הקטעים, מאפייניהם, משמעותם והשפעתם על הקורא\ת בעזרת שאלות מנחות.
* תרגיל כתיבה: מכתב לעצמי מן העתיד או מכתב אל עצמי של העבר.
* שיתוף בתוצרי התרגיל ועידוד פיתוח התבוננות עצמית והכרה בכוחות וביכולות.
 |
| **3. יומן משפחתי** -  **כתיבה בגוף ראשון על מערכות יחסים במשפחה** | * קריאה מודרכת של קטעים (מותאמים כמובן...) מתוך סידרת "יומנו של חנון" מאת ג'ף קייני. שיחה בחברותא או בקבוצה קטנה בעזרת שאלות מנחות, על תוכן הקטעים, מאפייניהם, ההבדל ביניהם לבין קטעי היומן שקראנו בשיעור הקודם והשפעתם על הקורא\ת. נוכל לשאול אתה תלמידים עם מי מהדמויות בספר הם מזדהים, מה בדינמיקה המתוארת בספר מזכירה להם דינמיקה במשפחה שלהם וכדו'.
* תרגיל כתיבה : התנסות בהשפעת תמונה על טקסט ולהפך ובכתיבת יומן גרפי.

נחלק בכיתה כרטיסי תמונות וכרטיסי משפטים מתוך הספר ונזמין את התלמידים לכתוב קטע בסגנון "יומנו של חנון" על חייהם שלהם, בהשראת כרטיס התמונה או המשפט שבחרו. * שיתוף בתוצרי התרגיל ושיח על כוחו של הומור לסייע בשיפור יחסים וקשרים משפחתיים.
 |
| * 1. **חפצים שמספרים סיפור**
 | לקראת השיעור נזמין את התלמידים להביא לכיתה מכתב או חפץ שקשור לסיפור אישי, משפחתי או לאומי. בסבב הפתיחה נזמין כל תלמיד לספר את הזיכרון או החוויה דרך "נקודת המבט" של החפץ. לאחר מכן נעיין בכמה טקסטים ו\ או נצפה בקטעי סרטים הכתובים או מצולמים מנקודת מבט של חפץ דומם. על בסיס התכנים האלה נזמין את התלמידים לכתוב בעצמם קטע יומן, שהדובר בו אינו אדם. |
| * 1. **גיבורים מהחיים**
 | * שיח קצר על חוויות ואירועים חדשותיים מהשנתיים האחרונות ועל דרכים שונות להתמודדות עם חוויות חיים מורכבות ועם רגשות שההתמודדות הזו מעלה בנו.
* עיון בכמה קטעי יומן המתארים אירועים היסטוריים גדולים מנקודת מבט אישית ( קטעים מיומנה של אנה פרנק וקטעים אחרים מתקופת השואה ו\ או מתקופת מלחמת השחרור כמו "יומנה של איה הג'ינגית "), נשים לב לאופן שבו האירועים ההיסטוריים משתלבים בחוויה האישית ונכתוב באופן דומה על חוויות אישיות שלנו מתקופת מלחמת "חרבות ברזל".
 |
| * 1. **בין אמת לבדיה – כתיבה דוקומנטרית מול בדויה**
 | הקרנת קטעי עיתונות או קטעים היסטוריים\ תנ"כיים המתארים או מתעדים התרחשויות היסטוריות ונזמין את התלמידים לספר על האירוע מנקודת מבט של ילד\ה בן התקופה שחווה את האירוע. עיון בכמה קטעים ספרותיים הכתובים כיומנים \ בגוף ראשון אף שנכתבו בתקופה אחרת לגמרי ( למשל- הספר "הדס" של אסתר פיין), נשווה אותם ליומנים אמיתיים שהכרנו בשיעור הקודם ונדון במאפייני הכתיבה הבדיונית המבוססת על אירועים היסטוריים אמיתיים ונחשוב יחד איך מביאים לידי ביטוי מציאות חיצונית בתיאור של חיים פנימיים. לסיום נזמין את התלמידים לבחור אירוע היסטורי ולכתוב קטע יומן אודותיו. במהלך הקראת היומנים יצטרכו המאזינים גם לנחש מהו האירוע המתואר. |
| * 1. **לספר לסבא ולסבתא ...**
 | מפגש בין דורי עם סבא\ סבתא במהלכו ישתפו בני דור הסבים בחוויות היסטוריות מילדותם או בקטעים מיומנים או מכתבים אישיים שכתבו על רקע האירועים האלה. ( חשוב להערך מספיק זמן מראש למפגש כזה כדי שסבא או סבתא שלא יוכלו להגיע יוכלו לשלוח עדות אישית מצולמת. ) התלמידים יראיינו את בני דור הסבים ואז יתנסו בכתיבה בגוף ראשון מנקודת מבט של הסבים בילדותם.  |

|  |  |
| --- | --- |
| * 1. **לקרוא בין השורות – סאבטקסט והומור בכתיבה אישית**
 | משחק-"רגשות סמויים": נפתח במשחק סימולציות קצר, שבו כל זוג יקבל סצנה יומיומית שעליו להמחיז וכל אחד מבני הזוג יקבל גם רגש נסתר שעליו להביא לידי ביטוי במהלך הצגת הסצנה. בעקבות המחשק נשוחח על רגשות אמיתיים, רגשות שאנחנו מסתירים וכיצד המתח בין שינהם יכול לבוא לידי ביטוי בכתיבה. נביא הדגמות למתח כזה מקטעים מתוך ספרים שכבר הכרנו ( כמו "יומנו של חנון"). אפשר גם להעזר בסרטונים מסוג- "אם היינו אומרים באמת את מה שאנחנו מרגישים או חושבים " כמו [זה](https://www.youtube.com/watch?v=MpWK6IM250E)על סמך הדוגמאות והדיון נזמין את התלמידים להתנסות בכתיבה – "כנה" הומוריסטית של דיאלוג שבו הדוברים אומרים זה לזה מה שאנשים בדרך כלל לא אומרים במציאות או לחילופין -בכתיבת טקסט אישי שיש בו סאבטקסט שהשומעים יצטרכו לזהות.  |
| * 1. **מה הופך טקסט לשיר ?**
 | שיעור עקרוני על כתיבת שירה ועל ההבדל בין כתיבת שירה לפרוזה ( דימויים, מטאפורות, משקלים, מצלולים, חריזה ) תוך שימוש בדוגמאות של שירים שיש בהם אלמנט וידויי- אישי- תיעודי. באמצעות תרגילים יצירתיים של כתיבה באמצעות סדים ( פתיחה חוזרת בכל שורה, סיום בהברה קבועה, שמירה על משקל וכדו') נזמין את התלמידים להתנסות בכתיבה שירית וביצירת דימויים ומטאפורות. בעקבות הקראת היצירות הסופיות, נשוחח גם על על ההשפעה הרגשית של טקסט שירי על השומעים. |
| * 1. **ילדים כמונו**
 | היכרות עם שירים המתארים בגוף ראשון חוויות אישיות, כדוגמת השירים המחורזים בסידרת "ילדים כמונו" של אורי אורבך וסידרת "הילד הזה הוא אני" של יהודה אטלס וגם עם שירתן האישית הלירית של לאה גולדברג ושל רחל. בהשראת הטקסטים האלה, נזמין את התלמידים להתנסות בכתיבת שירה אישית מחורזת בסגנון הומוריסטי קליל וגם בסגנון לירי- נוגה.  |
| * 1. **"ואולי אתה זוכר"...**
 | נשמיע קטעי ראפ ישראלי ( של היוצר רביד פלוטניק ו\ או של יוצרים אחרים בתחום כדוגמת השיר [הזה](https://www.youtube.com/watch?v=Jg7YL6N5bOs)) המשלבים בתוכם כתיבה אישית תיעודית של אירועים מן העבר. נלמד את מאפייניו הייחודיים של ז'אנר הראפ ואת היכולת לכתוב שירה אישית וידויית שתהיה רלבנטית ותיגע גם ברגשותיהם של אחרים. |
| **12 +13 – להטיח שירה**  | שניים מן המפגשים, יוקדשו להיכרות עם מאפייני השירה המדוברת מבחינת מבנה, תוכן, שימוש בקול ובשפת גוף וצורת הגשה. כמו כן, נתרגל במהלכם עמידה על במה והגשת טקסט אישי וידויי שכתבנו. במהלך המפגש נשלב דוגמאות לקטעי ספוקן וורד אישיים ונכתוב בהשראתם.  |
| **מפגש 14- מופע סיום**  | הופעת סיום בהשתתפות הורים או כל תלמידי הכיתה \ השכבהבמהלכה יקריאו או יבצעו משתתפי הסדנה קטעים אישיים- תיעודיים שכתבו.  |